Vikersundbakken

Vikersundbakken on lentomäki Vikersundissa Modumin kunnassa Norjassa.

Vikersundbakkenissa järjestetään mäkihypyn maailmancupin ja lentomäen maailmanmestaruuskilpailuita. Lentomäen nimi oli ensin tilapäisesti Skiflygingsbakken (), ennen kuin se muutettiin nykyiseen muotoonsa.

 Historia 
Vikersundissa on hypätty mäkeä Vikersund IF -seuran perustamisvuodesta 1894 alkaen vuoteen 1935 asti kuudessa eri hyppyrimäessä. Koko tämän ajan seura etsi parasta paikka hyppyrimäelle Vikersundissa. Vuonna 1936 rakennettiin uusi hyppyrimäki nykyiselle paikalleen. Avajaisissa tammikuussa 1936 Reidar Andersen hyppäsi 86 metriä. Ensimmäistä kertaa mäkeä suurennettiin vuonna 1955.

Vuosina 1964–1965 mäki suurennettiin K150-lentomäeksi, pitkän väännön jälkeen, koska myös Rena IL halusi lentomäen omaan mäkikeskukseensa. Lentomäki avattiin maaliskuussa 1966 Bjørn Wirkolan tehdessä avajaishypyn. K-piste siirrettiin 155 metriin vuonna 1977 ja vuonna 1989 175 metriin.

Seuraava suurempi muutos tehtiin vuoden 2000 lentomäen MM-kilpailuihin, jolloin K-piste siirrettiin 185 metriin ja HS-piste asetettiin 207 metriin. Uudesta mäestä pystyi hyppäämään noin 220 metriä, kuten Roland Müller osoitti Continental Cupin kilpailussa vuonna 2004 hyppäämällä 219 metriä. Vuonna 2004 julkaistiin projekti kokonaan uuden lentomäen rakentamiseksi lähelle Osloa, tämän johdosta Vikersundissa pelättiin että Norjan lentomäkikeskus siirrettäisiin Osloon ja Vikersundin lentomäki suljettaisiin. Oslon lentomäki projekti on kuitenkin toistaiseksi jäässä.

Huhtikuussa 2010 aloitettiin kokonaan uuden, maailman suurimman lentomäen rakentamistyöt vuoden 2012 MM-kilpailuja varten vanhan hyppytornin räjäyttämisellä. Uuden lentomäen suunnittelivat Sebastjan ja Janez Gorišek, jotka suunnittelivat myös uuden Letalnican lentomäen Planicaan. Uusi lentomäki suunnattiin eri kulmaan vuoren rinteeseen ja vauhtimäki muotoiltiin vuoren rinteeseen betonista ja teräksestä. Uuden lentomäen K-piste sijaitsi 195 metrissä ja HS-piste 225 metrissä. Rakennuskustannukset olivat noin 10 miljoonaa euroa. Rakkennustyöt saatiin valmiiksi joulukuussa 2010 ja virallisia avajaisia vietettiin 9. helmikuuta 2011. Seuraavana viikonloppuna Norjan Johan Remen Evensen hyppäsi mäestä uuden maailmanennätyksen 246,5 metriä. Seuraavana vuonna investoitiin vielä 5 miljoonaa euroa yleiseen infrastruktuuriin, kuten uuteen hiihtohissiin, monitoimirakennukseen, futuristiseen hyppääjien lämpiöön vauhtimäen huipulle, nimeltään Vingen ja vauhtimäen somistamiseen.

Vuonna 2014 alastulorinteen profiilia muotoiltiin uudelleen vieläkin pitempien hyppyjen saavuttamiseksi ja K-piste siirrettiin 200 metriin. Slovenialainen Peter Prevc paransi maailmanennätystä 14. helmikuuta 2015 hyppäämällä 250,0 metriä. Heti seuraavana päivänä norjalainen Anders Fannemel hyppäsi uuden maailmanennätyksen 251,5 metriä. Vuonna 2018 HS-piste siirrettiin 240 metriin.

 Mäkiennätyksen kehittyminen (miehet) 
Mäkiennätyksen ja samalla maailmanennätyksen 253,5 metriä on hypännyt Stefan Kraft.
PäivämääräHyppääjäPituusKilpailuKommentti29.1.1936 Birger Henriksen50,0 mAvajaisetAvajaishyppy Reidar Andersen86,0 m16.2.1936 Hilmar Myhra85,0 mVikersundrennet17.2.1946 Arnholdt Kongsgård87,5 m14.3.194888,5 m  Evert Karlsson18.2.1951 Arnholdt Kongsgård89,5 m Arne Hoel98,0 m1. mäen mäkiennätys10.3.1957100,5 m15.3.1958 Asbjørn Osnes108,5 m27.3.1960 Markku Maatela115,0 m Paavo Lukkariniemi116,5 mK90-mäen mäkiennätys12.3.1966 Bjørn Wirkola145,0 m30px13.3.1966146,0 m30px12.3.1967 Reinhold Bachler154,0 mInternational Ski Flying Week30px3/1969 Ladislav Divila166,0 mKaatunut ME17.2.1977 Walter Steiner160,0 mTestipäiväKaatunut20.2.1977 František Novák157,0 mLentomäen MM-kilpailut 1977K150-mäen mäkiennätys15.2.1986 Piotr Fijas163,0 mMaailmancupK155-mäen mäkiennätys25.2.1990 Ole Gunnar Fidjestøl167,0 mLentomäen MM-kilpailut 1990 Matti Nykänen171,0 m Dieter Thoma18.2.1995 Lasse Ottesen175,0 mMaailmancup Andreas Goldberger179,0 m Espen Bredesen185,0 m19.2.1995 Janne Ahonen187,0 m Andreas Goldberger188,0 m Kazuyoshi Funaki193,0 mKaatunut1.3.1998 Frode Håre192,5 mMaailmancup Takanobu Okabe194,0 mK175-mäen mäkiennätys5.2.2000 Tom Aage Aarnes204,0 mTestipäivät9.2.2000 Terje Nyhus211,0 m11.2.2000 Andreas Goldberger196,0 mLentomäen MM-kilpailut 2000 Sven Hannawald206,5 m Andreas Goldberger207,0 m13.2.2000 Sven Hannawald214,0 mKaatunut4.3.2004 Jostein Smeby211,0 mTestipäivä Kim-Roar Hansen212,0 m6.3.2004 Olav Magne Dønnem214,0 mContinental Cup Roland Müller219,0 m11.1.2007 Janne Ahonen212,5 mMaailmancup12.1.2007 Michael Uhrmann214,5 m Martin Koch220,5 mKaatunut12.3.2009 Børge Gellein Blikeng220,5 mTestipäivä14.3.2009 Martin Koch216,5 mMaailmancup Harri Olli219,0 mHS207-mäen mäkiennätys Gregor Schlierenzauer224,0 mHS207-mäen pisin hyppy10.2.2011 Andreas Vilberg220,5 mTestipäivä11.2.2011 Daiki Itō220,0 mMaailmancup Johan Remen Evensen243,0 m30px246,5 m30px K195-mäen mäkiennätys14.2.2015 Peter Prevc250,0 mMaailmancup30px15.2.2015 Dmitri Vasiljev254,0 mKaatunut ME Anders Fannemel251,5 m30px18.3.2017 Robert Johansson252,0 mMaailmancup30px Stefan Kraft253,5 m30px HS225-mäen mäkiennätys

 Mäkiennätyksen kehittyminen (naiset) 
Naisten mäkiennätyksen 174,5 metriä ovat hypänneet Anette Sagen ja Helena Olsson.
PäivämääräHyppääjäPituusKilpailuKommentti6.3.2004 Anette Sagen174,5 mHS207-mäen mäkiennätys7.3.2004 Helena Olsson13.3.2009 Anette Sagen177,0 mKaatunut

 Lähteet 
Skiflygingsbakke skisprungschanzen.com 

 Viitteet 

 Aiheesta muualla 

 Vikersund

Luokka:Norjan hyppyrimäet
Luokka:Modum